Londono maratonas
Londono maratonas (angl. London Marathon) – kasmetinės maratono lenktynės, vykstančios Londone. Tai yra antros pagal dydį maratono lenktynės šalyje po Didžiojo šiaurės bėgimo Niukasle. Pirmą kartą lenktynės surengtos 1981 m. sportininkų Chris Brasher ir John Disley iniciatyva. Londono maratone būna kelios rungtys: masinis bėgimas mėgėjams, maratonas profesionalams, profesionalų neįgaliųjų vežimėlių lenktynės, 3 mylių lenktynės sportininkams iki 17 m. amžiaus. Masinis mėgėjų bėgimas būna pats masiškiausias bėgimas šalyje. Londono maratone dažnai vyksta labdaros rinkimo bėgimo akcijos, per visą istoriją jau surinkta daugiau nei 1 milijardas svarų sterlingų. 2019 m. maratone buvo surinkta 66 milijonai svarų sterlingų labdarai ir tai tapo didžiausiu aukų skaičiumi per vienos dienos bėgimą istorijoje. Nuo 2006 m. Londono maratonas yra įtrauktas į 6 pagrindinių pasaulio maratonų sąrašą. Londono maratone buvo pagerinti tuo metu buvę maratono pasaulio rekordai. Tą 2002 m. padarė amerikietis Khalid Khannouchi (2:05:38), tarp moterų – 2017 m. Mary Jepkosgei Keitany iš Kenijos (2:17:01). 2020 m. maratone dėl COVID-19 pandemijos buvo leidžiama dalyvauti tik profesionalams ir lenktynėse startavo vos 77 sportininkai.